Dit wat op die Internet geadverteer word, is presies wat ons ontvang het. Dit is 'n pragtige, deftige en stil plekkie in die veld. Ons gunstelingverblyf - die natuur, lapa, dak, marmer, alles baie natuurlik. Ons sal weer 'n besoek aflê. Dit was kort, maar baie bevredigend.
Ek en my 2 Scotties het ongelooflik lekker gebly! Koekais is 'n grasdakkliphuis in die bos wat baie stylvol, netjies, luuks en ten volle toegerus is. Die huisie en die natuurlewe het my laat voel ek is op vakansie, terwyl ek heel week daar was vir werk. Ek beveel dié plekkie definitief aan vir enige iemand in die omgewing wat 'n wegbreek soek, huweliksherdenking wil vier of as jy deur die Griekwastad wêreld reis vir werk of vakansie!